Kingler

Ime **Kingler** dolazi od kombinacije engleskih riječi *"king"* = kralj i *"angler"* = ribolovac. Riječ *"king"* odnosi se na njegovu sličnost s kraljevskom rakovicom, a riječ *"angler"* odnosi se na njegovu spretnost pri hvatanju ribe. Kingler je jedan od nekoliko Pokémona čije se ime nije promijenilo s prelaskom iz japanskog u engleski jezik (još je jedan takav primjer Pikachu).

## Biološke karakteristike
Kinglerov se lik temelji na kraljevskoj rakovici; doduše, njegovo se ime povezuje i s njegovom crvenom koščatom "krunom" koja se nalazi na njegovoj glavi. Kingler posjeduje crveni gornji dio tijela, dok mu je donji dio tijela svjetlije boje. Kingler isto tako posjeduje i par moćnih kliješta, od kojih je jedna narasla do divovskih proporcija.

Kinglerova je glavna karakteristika njegova velika štipaljka. Štipaljka je narasla do ove veličine kako bi zaštitila Kinglera od potencijalnih grabežljivaca i ima veliku moć. Doduše, veoma je teška, što tjera Kinglera da većinu svog vremena provede unutar vode, gdje je njena težina mnogo manja.

Ipak, Kingler se može kretati kopnom relativno lako, i kada je izvan vode, komunicira s drugima svoje vrste mašući svojom štipaljkom. Posjeduje četiri noge, kojima se ubrzano kreće uokolo. Štipaljku tada drži uz tlo kako bi povećao svoju izdržljivost.

Kao ljuskar, Kingler je zaštićen snažnim vanjskim kosturom koji ga štiti od ozljeda. Dok je sam kostur prilično težak, on pruža Kingleru nevjerojatnu zaštitu.

## U videoigrama
Kingler je dostupan u igrama *Pokémon Red*, *Blue*, *Yellow*, *Gold*, *Silver* i *Crystal*, no u velikoj ga se većini igara mora razviti iz njegovog prethodnog oblika Krabbyja na 28. razini. U igrama treće generacije za Game Boy Advance konzolu, Kinglera se može pronaći u verzijama *Pokémon FireRed* i *LeafGreen*, iako su on i Krabby češći u *LeafGreen* verziji nego u *FireRed* verziji.

Od treće generacije Pokémona, Kingler je jedan od Pokémona s najvišom *Attack* statistikom, veoma visokom *Defense* statistikom, prosječnim *Speed* statusom, i ispod prosječnim *HP*, *Special Attack* i *Special Defense* statistikama. Njegova lista tehnika uključuje donekle jedinstven *Račji čekić* (*Crabhammer*), snažan Vodeni napad sa visokim postotkom kritičnog udarca, koji od Kinglerova Vodenog tipa dobiva **STAB** (**''S**ame **T**ype **A**ttack **B**onus*). Kingler može naučiti *Bacanje blata* (*Mud Shot*), *Giljotinu* (*Guillotine*), i *Mlatilo* (*Flail*) prirodnim putem, *Metalnu kandžu* (*Metal Claw*) uz pomoć instruktora u *Ruby*/*Sapphire* igrama, te *Ledenu zraku* (*Ice Beam*) i *Surfanje* (*Surf*) kroz *Tehničke uređaje* (*TM*). Doduše, *Surfanje*, *Račji čekić* i *Ledena zraka* specijalni su napadi, a Kinglerov nizak *Special Attack* sprječava njihovu učinkovitu upotrebu. Ipak, Kinglerova visoka *Defense* statistika, znanje tehnike *Zaštite* (*Protect*) i [[Pokémon sposobnost]] *Borbenog oklopa* (*Shell Armor*), čini Kinglera snažnim i otpornim fizičkim zidom, a njegov je *Račji čekić* dovoljno moćan u pravim situacijama. U igrama *Pokémon Diamond* i *Pearl*, narav Pokémon napada i tehnika izmijenjena je, te je *Račji čekić* sada postao fizički napad, što znači da je vođen Kinglerovom visokom *Attack* statistikom, a ne niskom *Special Attack* statistikom. Kombinacija visoke štete koju *Račji čekić* uzrokuje, kao i visoki postotak kritičnog udarca, *'STAB*'-a kojeg Kingler dobiva jer je Vodeni Pokémon i prethodno objašnjena narav samog napada čini *Račji čekić* iznimno moćnim napadom u Kinglerovoj listi tehnika.

Kingler ima svog dvojnika u [[Crawdaunt]]u, Pokémonu [[Pokémon#Treća generacija|treće generacije]], jedinom Pokémonu koji također ima znanje o tehnici *Račjeg čekića*. Ipak, Crawdaunta se smatra superiornijim od Kinglera zbog njegova boljeg seta tehnika, kao i balansiranih statistika (Crawdaunt ima visoke *Special Attack* i *HP* statistike, no niže *Speed*, *Attack* i *Defense* statistike), te njegovog dodatnog [[Pokémon vrste#Mračni Pokémoni|Mračnog]] tipa i znanja moćnih Mračnih tehnika poput *Drobljenja* (*Crunch*), kao i sposobnosti učenja *Razbijanja cigle* (*Brick Break*), *Muljevite bombe* (*Sludge Bomb*) i *Zračnog asa* (*Aerial Ace*), radi čega se Crawdaunta smatra boljim izborom u borbama.

== U animiranoj seriji ==
Nakon što je [[Ash Ketchum|Ashov]] Krabby evoluirao u Kinglera u njegovom prvom meču tijekom Indigo lige, pobijedio je [[Seadra|Seadru]] i [[Golbat]]a, no izrazito je rijetko korišten u borbama u *Johto* i *Kanto* regiji, iako je korišten tijekom Whirpool natjecanja, kada je pobijedio [[Misty (Pokémon)|Mistyinog]] [[Poliwhirl]]a, no izgubio je od Mistyina [[Psyduck]]a. Ash je isto namjeravao koristiti Kinglera u *Johto* ligi, no nesreća koju su uzrokovala tri [[Voltorb]]a ozlijedila je Kinglera te se radi toga nije mogao boriti. Ashov Kingler i dalje živi u laboratoriju profesora Oaka, te je još jednom viđen u epizodi *"The Right Place At The Right Time"''.